CELEX: 32010D0130
Language: mt
Date: 2010-03-01 00:00:00
Title: 2010/130/: Deċiżjoni tal-Kummissjoni tal- 1 ta’ Marzu 2010 li tagħti deroga għall-implimentazzjoni tar-Regolament (KE) Nru 543/2009 tal-Parlament Ewropew u tal-Kunsill dwar l-istatistika tal-għelejjel fir-rigward tal-Belġju, il-Bulgarija, ir-Repubblika Ċeka, il-Ġermanja, il-Polonja, il-Portugall u l-Iżvezja (notifikata bid-dokument numru C(2010) 1057)

2.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 51/24
            
         DEĊIŻJONI TAL-KUMMISSJONI
   tal-1 ta’ Marzu 2010
   li tagħti deroga għall-implimentazzjoni tar-Regolament (KE) Nru 543/2009 tal-Parlament Ewropew u tal-Kunsill dwar l-istatistika tal-għelejjel fir-rigward tal-Belġju, il-Bulgarija, ir-Repubblika Ċeka, il-Ġermanja, il-Polonja, il-Portugall u l-Iżvezja
   (notifikata bid-dokument numru C(2010) 1057)
   (It-testi bil-Bulgaru, biċ-Ċek, bil-Ġermaniż, bil-Franċiż, bl-Olandiż, bil-Pollakk, bil-Portugiż u bl-Iżvediż biss huma awtentiċi)
   (2010/130/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 543/2009 tal-Parlament Ewropew u tal-Kunsill tat-18 ta’ Ġunju 2009 dwar l-istatistika tal-għelejjel u li jħassar ir-Regolamenti tal-Kunsill (KEE) Nru 837/90 u (KEE) Nru 959/93 (1), u partikolarment l-Artikolu 10(1) tiegħu,
   Wara li kkunsidrat it-talba li saret mill-Belġju fit-30 ta’ Lulju 2009,
   Wara li kkunsidrat it-talba li saret mill-Bulgarija fl-20 ta’ Lulju 2009,
   Wara li kkunsidrat it-talba li saret mir-Repubblika Ċeka fit-30 ta’ Lulju 2009,
   Wara li kkunsidrat it-talba li saret mill-Ġermanja fit-23 ta’ Lulju 2009,
   Wara li kkunsidrat it-talba li saret mill-Polonja fil-31 ta’ Lulju 2009,
   Wara li kkunsidrat it-talba li saret mill-Portugall fl-20 ta’ Lulju 2009,
   Wara li kkunsidrat it-talba li saret mill-Iżvezja fit-30 ta’ Lulju 2009,
   Billi:
   
               (1)
            
            
               Skont l-Artikolu 10 tar-Regolament (KE) Nru 543/2009, il-Kummissjoni tista’ tagħti lill-Istati Membri deroga għall-implimentazzjoni ta’ dan ir-Regolament billi l-applikazzjoni ta’ dan ir-regolament fis-sistemi nazzjonali tal-istatistika teżiġi adattamenti kbar u aktarx li tipprovoka problemi prattiċi kbar.
            
         
               (2)
            
            
               Jaqbel li dawn it-tip ta’ derogi jingħataw lill-Belġju, lill-Bulgarija, lir-Repubblika Ċeka, lill-Ġermanja, lill-Polonja, lill-Portugall u lill-Iżvezja skont it-talba tagħhom stess.
            
         
               (3)
            
            
               Skont ir-Regolament (KE) Nru 543/2009, Stat Membru li ngħata din id-deroga għandu jkompli japplika d-dispożizzjonijiet tar-Regolamenti (KEE) Nru 837/90 (2) u Nru 959/93 (3) għall-bqija tal-perjodu tad-deroga mogħtija.
            
         
               (4)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti tal-Istatistika Agrikola, imwaqqaf bid-Deċiżjoni tal-Kunsill 72/279/KEE (4),
            
         ADOTTAT DIN ID-DEĊIŻJONI:
   Artikolu 1
   1.   Lir-Repubblika Ċeka qed tingħathalha deroga għall-applikazzjoni tar-Regolament (KE) Nru 543/2009 għall-perjodu li jispiċċa fil-31 ta’ Diċembru 2010.
   2.   Lill-Belġju, lill-Bulgarija, lill-Ġermanja, lill-Polonja, lill-Portugalll u lill-Iżvezja qed tingħathalhom deroga għall-applikazzjoni tar-Regolament (KE) Nru 543/2009 għal perjodu li jispiċċa fil-31 ta’ Diċembru 2011.
   Artikolu 2
   Ir-Renju tal-Belġju, ir-Repubblika tal-Bulgarija, ir-Repubblika Ċeka, ir-Repubblika Federali tal-Ġermanja, ir-Repubblika tal-Polonja, ir-Repubblika Portugiża u r-Renju tal-Iżvezja huma d-destinatarji ta’ din id-Deċiżjoni.
   
      Magħmul fi Brussell, l-1 ta’ Marzu 2010.
      
         
            Għall-Kummissjoni
         
         Olli REHN
         
            Membru tal-Kummissjoni
         
      
   
   
      (1)  ĠU L 167, 29.6.2009, p. 1.
   
      (2)  ĠU L 88, 3.4.1990, p. 1.
   
      (3)  ĠU L 98, 24.4.1993, p. 1.
   
      (4)  ĠU L 179, 7.8.1972, p. 1.